Драўляных рэлігійных будынкаў у Лёндане не было з 1666 году — калі вялікая частка гораду згарэла ў часе вялікага пажару. Да сёньня, калі ў брытанскай сталіцы пачала дзейнічаць уніяцкая Царква Сьвятога Кірылы Тураўскага і ўсіх сьвятых заступнікаў беларускага народу. Унутры зьмясьціліся каля сямідзесяці чалавек — большасьць беларусаў, але ня толькі. Таму набажэнства асьвячэньня царквы вялі на трох мовах: беларускай, украінскай і ангельскай.